JERUUSALEMMA UUDISED
Tere õhtust! Eetris on taas Jeruusalemma Uudised.
Mõned tänased teemad -
USA nõuab, et palestiinlased lõpetaksid Iisraeli ajaloo eitamise
Pinged kasvavad Liibanoni ja Süüria suunal
Abbas pöördub Venemaa poole
Iisraeli armee peastaabiülem Eizenkot saatis armee sõdurid
tagama asunduste julgeolekut Juuda ja Samaaria aladel.
Põhjuseks kahe rabi tapmine palestiinlastest terroristide poolt.
Detsembris tapeti Raziel Shevah ja veebruaris Itamar Ben Gal.
Mõlemaid jäid leinama naine ja mitmed alaealised lapsed.
Ka sõdureid ja politseinikke on rünnatud tulistamise ja kiviloopimisega
ning püütud igati takistada nende tegevust terroristide otsimisel.
Eizenkoti sõnul on ta mures,
et pussitamised ja nende katsed on viimasel ajal oluliselt kasvanud
ja palestiinlaste juhtkond on sellele süstemaatiliselt agiteerinud.
USA presidendi Lähis-Ida erisaadik Jason Greenblatt
juhendas eelmine nädal palestiinlaste presidenti Abbasi
Iisraeli ajalugu tundma.
Greenblatt tegi seda vastuseks Abbasi poolt kaks päeva varem
palestiinlaste noortefestivalil Ramallah's peetud kõnele.
Festivali motoks oli "Jeruusalemm, palestiinlastest noorte pealinn"
ja sellega seoses peetud kõnes kuulutas Abbas noortele kindlalt,
et Jeruusalemm on tähtis üksnes araablastele, kristlastele ja moslemeile
"Linn on kuulunud meile juba meie esivanemate kaananlaste ajast
ja juute pole linnas kunagi elanud."
Greenblatt edastas Abbasile selgelt USA seisukoha:
"Lõpetage võltsajaloo õpetamine!
Tõsiseim takistus rahukõnelustele
ongi just see, et püüate eitada ajaloolisi fakte juudiriigi kohta."
Erinevatest tahkudest lähtuva surve tõttu
on Abbas võimalike kõneluste suhtes meelt muutnud.
"Me pole kunagi keeldunud kõnelemast, teatas ta,
kuid me ei pea USAd enam ausaks vahendajaks.
Kellelegi pole volitust meie eest milleski kokku leppida.
Jeruusalemm oli, on ja jääb iseseisva Palestiina pealinnaks.
Kuid eeldame, et vastutus kõneluste juhtimise eest
oleks mõnel usaldusväärsel poolel.
Toetame ka terrorismivastast sõda kõikjal maailmas,"
ütles Abbas samas kontekstis.
Iisraeli põhjanaabri Liibanoni Julgeolekukomitee uue algatuse järgi
takistab Liibanon igati Iisraeli taraehitusprojekti
kahe riigi vahelisele piirile.
Iisrael alustas piiritara projekti juba kolme aasta eest
seoses Hezbollah' ja teiste terrorirühmituste pidevate katsetega
Iisraeli infiltreeruda.
"Vastupidiselt Liibanoni väidetele ehitab Iisrael tara vaid omal pool piiri
Oleme juba taandunud rahvusvahelisest tsoonist,
nii et Liibanoni vastavad väited on alusetud."
Nii vastas Liibanoni süüdistustele Iisraeli kaitseminister Lieberman.
Liibanoni president Michel Aoun teatas siiski, et andis armeele käsu
rünnata Iisraeli positsioone nii maal, merel kui õhus.
Iraani kaitseminister brigaadikindral Amir Hatami ütles nädal tagasi,
et Iraanil on õnnestunud arendada uut tüüpi UAV ehk droon.
Õhusõiduki tüübiks on Mohajer 6
ja selle tegevusraadiuseks on lausa 900 km.
Droon on varustatud erinevate laserjuhtimisega täppispommidega.
Juba enne droonitüübi avalikustamistseremooniat
toimetati neid nii Süüria armeele kui Hezbollah'le Liibanoni.
Nende sihiks on vähendada osaliselt
Süüria armee sõltuvust Vene relvasüsteemidest.
Laupäeval, 10. veebruaril,
ehk nädal tagasi saatis Iraan Süüriast luuredrooni Iisraeli õhuruumi.
Droon tulistati alla ja hävitati Iisraeli õhujõudude helikopteri abil.
Tegu oli Mohajer 6 tüüpi luuredrooniga.
See on USA RG-Sentineli pea täpne koopia,
mis Iraanil õnnestus koos hiinlastega 2011. a pea tervena alla häkerdada.
Intsidendi tulemusena saatis Iisrael 20 hävitajat Süüriasse
pommitama Iraani baase, kust mainitud droone juhitakse.
Süüria õhukaitsel õnnestus üks F-16 Sufa hävitaja
Vene päritolu raketiga alla tulistada.
Piloot suutis siiski lennukist katapulteeruda.
Vastuseks hävitas Iisrael pea pooled Süüria õhukaitsest,
mis tekitas samas pingeid
ning viis Vene presidendi ja Iisraeli peaministri tõsise vestluseni,
et olukord hullemaks ei läheks.
Pärast sidemete katkestamist USA ja Iisraeliga
on palestiinlaste juht Abbas suutnud peaaegu võimatut -
nimelt kaotada sponsoreid.
Lisaks USA-le on palestiinlased kaotanud
oma traditsioonilised toetajad Kuveidi, Saudi Araabia, Egiptuse ja AÜE.
Lisaks on Palestiina omavalitsusest veidi distantseerunud
ka endised toetajad Inglismaa, Prantsusmaa, Saksamaa ja Itaalia.
Ka EL pole peale kaunite lausete ja lubaduste
teinud märkimisväärseid pingutusi Abbasi juhitud poliitika edendamiseks.
See pole aga vähendanud Abbasi tegutsemisindu.
Ta on pöördunud traditsioonilise sõbra Venemaa ja Vladimir Putini poole
ning esitlenud talle oma plaani kahe riigi lahenduse kohta,
kus Jeruusalemm oleks mõlema riigi pealinn.
Abbas on andnud oma valitsusele korralduse koostada detailne plaan
kõigi sidemete katkestamiseks Iisraeliga.
Sellega mõtleb ta kõiki projekte Läänekaldal, Gazas
ja Jeruusalemmas, kus Iisrael ühel või teisel moel osaleb.
Taandumiskomitee nimeline töörühm on alustanud tööd
sidemete natsionaliseerimiseks ja emantsipeerumiseks
Iisraeli majandusest, julgeolekust ning vee- ja elektritootmisest.
Lisaks tahab Abbas luua uue Palestiina valuuta
ja katkestada Iisraeliga kõik pangasuhted.
Kuidas see kõik teostub, ei nõustunud Abbas meediale ütlema.
Nii USA kui Iisrael teatasid sügisel,
et loobuvad UNESCO liikmelisusest järgmise aasta lõpuks.
Vähemalt Iisraelil on selleks head põhjused,
sest kõik UNESCO haldusnõukogu hukkamõistvad resolutsioonid
on 100-protsendiliselt Iisraeli vastu suunatud.
ÜRO Peaassamblee vastavatest hukkamõistvatest resolutsioonidest
on Iisraeli vastu suunatud ca 80 %.
Samal ajal on Süüria ja Põhja-Korea saanud kumbki vaid ühe resolutsiooni.
Mõlemas riigis on inimõiguste mõiste viimastel aastatel pea tundmatu olnud.
Ka Maailma Tervishoiuorganisatsioon WHO
ja Rahvusvaheline Tööorganisatsioon ILO
võtavad regulaarselt resolutsioone vastu.
Mõlema ühenduse istungitel
satub Iisrael regulaarselt erinevate hukkamõistude objektiks.
Palestiinlaste rühmitused Hamas ja Fatah
on aga seni hukkamõistvatest resolutsioonidest pääsenud.
Sellised olid tänased uudised.
Paluge rahu Iisraelile ja Jeruusalemmale
ning jääge meie kanalile. Kohtumiseni nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee